fr cs hu hu hu hu hu cs hu cs hu hu hu hu hu hu eu hu hu hu hu hu ca hu ro hu hu hu cs hu es hu hu hu hu hu hu hu hu hu hu hu hu hu hu hu hu hu hu hu hu cs de en cs de pl eo de de cs en hu sv nb it sk en it hu hu hu hu hu hu hu hu hu hu hu hu hu en hu hu hu pl pl hu hu cs hu hu hu hu cs sk sl cs cs cs sk cs cs cs cs cs cs hu sk cs cs fr cs cs sl cs cs cs cs cs cs cs es cs en en en cs hbs_lat en cs cs cs hbs_lat cs en cs zh cs cs cs cs it sk cs fr cs ar sk cs hu cs es cs pt cs cs cs cs en ms hu en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ku hbs_lat de eo es eu fa fr it fr ms nl pl pt sk hbs_lat vi fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. március 25.
Ugrás a navigációhoz Ugrás a kereséshez
A Wikimédia Commons tartalmaz Holčovice témájú médiaállományokat.
Holčovice az Odera, illetve az Opava vízgyűjtő területéhez tartozik. A falu fő vízfolyása az Opavice, mely nyugatról keletre folyik át a falun. Több kisebb patak folyik bele, például a Ptáčník, a Tisová és a Dolnoholčovický patakok jobbról, a Komorský patak pedig balról.
A község területének 31 százaléka mezőgazdasági földterület (1,5% szántó, 28% rét és legelő), 62,5%-a erdő és 6,5% beépített, illetve egyéb (pl. ipari) hasznosítású terület.
A település alapításának időpontja pontosan nem ismert, első írásos említése egy 1377. április 18-ai keltezésű dokumentumban található, mely az Opavai Fejedelemség felosztásáról szól Miklós herceg halála után. A fejedelemség egyik része a Luttendorff nevet viseli, mely a kutatók szerint Holčovice akkori elnevezése. A falu a XV. század második felében elnéptelenedett és az 1550-es években újból betelepült. Az új alapító okiratot Albrecht Sup von Füllstein állította ki 1558. Mindenszentek napja utáni szerdán. Az első - örökösödési joggal is rendelkező - polgármester Kryštov Lampert volt 1559-től.
A falu és a hozzá tartozó birtok többször cserélt gazdát, miközben szépen fejlődött. Malmot már 1556-ban épített Simon Mayer, ami 1919-ig létezett. 1604-től állt fából készült evangélikus temploma. 1783-ban szentelték fel kőből épült evangélikus templomát, melynek harangja 1607-ből, a korábbi fatemplomból való. 1784-ben átadták evangélikus iskoláját. 1774-ben épült meg a település első római katolikus temploma, Szűz Mária Szeplőtelen Fogantatásának szentelve. Csendőrállomás 1879-től volt, körzeti orvos 1889-től működött a településen. 1892-ben nyitotta meg kapuit a J. Stefanitsch Hidroterápiás Intézet és az itt alkalmazott eljárások az Ernst Hoffmann fürdő révén váltak ismertté.
A községnek 1691-ben már 690 lakosa volt, melyből 193 katolikus, 497 evangélikus vallású volt. 1932-ben, akkor már a Csehszlovákia részeként 1338 lakost számlált.
A település 1938 és 1945 között a Nagynémet Birodalom Jägerndorf megyéjéhez tartozott. A falut 1945. május 5-én reggel egy puskalövés nélkül felszabadították az előrenyomuló Vörös Hadsereg alakulatai. A német lakosság javait az 1945. évi Beneš-dekrétumok alapján kisajátították, majd őket 1946 szeptemberében kitelepítették. Helyükre cseh állampolgárokat telepítettek be, de a lakosság száma a háború előttinek a harmadát sem érte el. Sok ház üresen maradt, melyek közül 330-at az 1950-es években bontottak le. 1951-ben Horní Holčovice, azaz Ober-Hillersdorf településrész néhány házában alkohol rehabilitációs intézetet hoztak létre, az opavai pchichiátria önálló részlegeként.
Az evangélikus templomot 1974-ben lebontották. Új lakásokat csak az 1970-es években kezdtek építeni. A lakosok a helyi állami gazdaságban, az erdészetnél, a fűrészüzemben és a Zlaté Opavici gyógyszállóban tudtak dolgozni helyben, illetve a működő buszjárat révén a környező nagyobb településeken. Az 1989-es novemberi ún. bársonyos forradalom után a helyi vállalatok tevékenysége fokozatosan hanyatlott és leállt, mely az életszínvonal fokozatos romlását, a munkanélküliség emelkedését hozta.
1997. július 6-án, vasárnap este, hosszan tartó esőzések után, árvíz súlytotta a térséget. A megáradt folyócska kilenc épületet rombolt le, 15-öt megrongált, többet pedig ablakig elárasztott. Elsodort 11 gyaloghidat és több helyen elmosta a főutat is. Az okozott kár mintegy 120 millió cseh korona lett és 8 házat kellett lebontani. Ehhez hasonló katasztrófa már nem először történt a múltban, így például a XX. század elején, 1903-ben is volt egy, szintén július elején.
A település lakosságának változását az alábbi diagram mutatja:
Stromszky Ferenc Sámuel (1792-1861), evangélikus lelkész, püspök
Eduard Mücke (1813–1882), evangélikus pap, teológus
Karl Türk (1840–1908), politikus, író, az osztrák Birodalmi Tanács tagja, országgyűlési képviselő
Dobroslav St. Novak (1884–1919), evangélikus pap
Ernst Erich Metzner (1938-), német nyelvész, középkorkutató történész
↑ a b Cseh Statisztikai Hivatal: Počet obyvatel v obcích - k 1. 1. 2022 (cseh nyelven). Cseh Statisztikai Hivatal, 2022. április 29. (Hozzáférés: 2022. május 2.)
↑ a b c Hosák 788.o.
↑ Hosák: Hosák, Ladislav. Historický místopis země Moravskoslezské (cseh nyelven). Praha: Academia (2004). ISBN 80-200-1225-7
Ez a szócikk részben vagy egészben a Holčovice című cseh Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Ez a szócikk részben vagy egészben a Holčovice című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A Bruntáli járás települései
A lap eredeti címe: „https://hu.wikipedia.org/w/index.php?title=Holčovice&oldid=23705510”
A Bruntáli járás települései
Wikidata koordinátákat használó lapok
Bottal létrehozott cseh település cikkek
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. március 23., 00:39
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.